Miyamoto Musashi

Selles Jaapani isikunimes on perekonnanimeks Miyamoto. Miyamoto Musashi (宮本 武蔵, ca 1584 – 13. juuni 1645), tuntud ka kui Shinmen Takezō, Miyamoto Bennosuke ja Niten Dōraku, oli legendaarne Jaapani mõõgavõitleja ja rōnin. Musashi võitis kordagi kaotamata kokku 60 kahevõitlust, püstitades sellega ületamatuks jäänud rekordi. Lähimale jõudis 33 võiduga Muromachi ajastu mõõgavõitleja Itō Ittōsai. Ta pani aluse niten ichi-ryūks (二天一流) kutsutavale mõõgavõitlustehnikale, milles võitleja kasutab korraga kahte (s.t pikka ja lühikest) mõõka. Oma elu lõpuaastatel kirjutas ta võitluskunstide taktikast ja filosoofiast rääkiva raamatu "Go Rin no Sho" (五輪の書; Viie ratta raamat), mis on populaarne tänapäevalgi. Musashi noorpõlve kohta on teada võrdlemisi vähe. Ta ise väidab "Go Rin no Shos", et sündis Harima provintsis (tuntud ka kui Banshū). Tema õpilaste poolt koostatud "Niten Ki" (varaseim Musashi biograafia) toetab samuti Musashi enda väidet, märkides: "(Ta) sündis 12. Tenshōl (1584), ahviaastal, Banshūs". "Go Rin no Sho" järgi oli Musashi täisnimi ja tiitel Shinmen Musashi-no-Kami Fujiwara no Harunobu (新免武蔵守藤原玄信). Musashi isa oli mõõgavõitleja, ken- ja jittejutsu võitlusstiilide meister, Shindem Munisai. Musashi alustas mõõgavõitluse ja samuraitraditsioonide õppimist isa käe all juba lapsepõlves. Musashi vanaisa Hirata Shōgen oli Mimasaka provintsi Yoshino piirkonna valitseja Shinmen Iga no Kami vasall. Musashi loos kahte mõõka kasutava kenjutsu-tehnika, mida nimetatakse niten Ichi-ryūks (二天一流). Musashi ise kutsus tehnikat niten ichiks (二天一, "kaks taevast ühena") või nitō ichiks (二刀一, "kaks mõõka ühena"). Tehnika seisneb selles, et võitleja kasutab korraga kahte mõõka, millest üks on pikk ja teine lühike (tavaliselt katana ja wakizashi). Mõnede ajaloolaste arvates oli tehnika inspireeritud jaapani taiko trummide mängimiseks kasutatavast tehnikast. Teiste arvates jäljendas Musashi oma isa võitlustehnikat, mis kasutas korraga katanat ja jittet. Hyodokyo Hyoho Sanjugo Kajo (Kolmkümmend viis juhist strateegia osas) Hyoho Shijuni Kajo (Nelikümmend kaks juhist strateegia osas) Dokkōdō Go Rin No Sho (Viie ratta raamat) Yagyū Munenori Gosho Motoharu Sõjafilosoofia 33 sõjastrateegiat Sõja seadused Sõjast De re militari Arthashastra Go Rin No Sho "Miyamoto Musashi". Encyclopædia Britannica (inglise keeles). Vaadatud 4. september 2017.{{netiviide}}: CS1 hooldus: tundmatu keel (link) Toyota Masataka. "Niten Ki (A Chronicle of Two Heavens)", in Gorin no Sho, ed. Kamiko Tadashi (Tokyo: Tokuma-shoten, 1963), lk 239. "Mõõgaajalugu". Eesti Kendo. Vaadatud 20. september 2017. Maret Nukke (2005). "Samuraide hiilgus ja langus". NO96. Teater NO99. Vaadatud 20. september 2017. "Musashi Miyamoto's early life". Musashi-Miyamoto.com (inglise keeles). Originaali arhiivikoopia seisuga 21. november 2017. Vaadatud 8. november 2017.{{netiviide}}: CS1 hooldus: tundmatu keel (link) Toyota 1963, lk 239 "Niten-Ichi-Ryu". Musashi-miyamoto.com (inglise keeles). Originaali arhiivikoopia seisuga 10. november 2017. Vaadatud 9. detsember 2017.{{netiviide}}: CS1 hooldus: tundmatu keel (link) Miyamoto Musashi The Samurai Archives. (inglise keeles) Miyamoto Musashi The History of Fighting. (inglise keeles)